SARJAN HENKILÖT, PAIKAT JA TAPAHTUMAT OVAT KUVITTEELLISIA.
Seo Yanghee murhasi Kang Chimokin.
Miksi sain taas uuden palan?
Kang Chimok ei ole palapelimurhien uhri.
Seo Yanghee murhasi Kang Chimokin.
Se ei ole Seo Yanghee.
Mistä on kyse? Mitä en huomaa?
NINE PUZZLES
Miksi olet täällä näin aikaisin?
Löyhkäät alkoholilta. Ryyppäsitkö koko yön?
Olen täällä aina aikaisin. Miksi itse olet täällä aikaisin?
He tiesivät tarkalleen, missä ruumis paloiteltiin.
Tämän lähettäjä on oikea syyllinen.
Tätä tietoa ei ole julkistettu.
Älä tee hätiköityjä johtopäätöksiä. Media riemastui tästä.
Kuka vain olisi voinut saada tämän selville.
Ei todellakaan olisi.
Ne ovat ruumiinavausraportissa mainittuja viiltoja.
Tätä ei näytetty uutisissa.
Vanhaan piirrokseen on tehty uusia jälkiä.
Aivan. Tämä tarkoittaa, että Kang Chimok
oli murhaajan kohde alusta asti.
Miksei hän tappanut tätä suoraan?
Oliko se tahallista?
Nauttiko hän enemmän murhan tarkkailusta?
Hidasta. Anna kun mietin.
Yksi asia on selvä.
- Mikä? - Näiden palojen hahmot
ovat kaikki sarjamurhien uhreja.
Ase, kuiskailu ja käsinauha.
Miksei hän tappanut omin käsin?
Kertooko se meille rikoksen motiivin?
Kiva nähdä taas. Mitä kuuluu?
Kiva nähdä sinuakin. Aloin tylsistyä täällä.
En ole varma.
Näen tuon ensimmäistä kertaa.
Siitä kuitenkin näkee, mistä kohdista leikkasin hänen ruumiinsa.
Tarkoitatko siis, etten ollut ainoa, joka halusi tappaa mieheni?
Kyllä. Onko teistä koskaan tuntunut siltä, että teitä varjostetaan?
Hän taisi tietää, että aioit tappaa Kang Chimokin.
En tiennyt, että minulla oli katsoja.
Oliko se tekojärvellä?
Luulen, että siellä oli joku.
Mutta kuka se oli?
Minulla on hyvä kyky aistia ihmiset ympärilläni.
Miten matkalaukku muuten löytyi? Luulin hävittäneeni sen ulottumattomiin.
Jätit renkaanjälkiä tekojärven sisäänkäynnille.
Mutta mehän kannoimme matkalaukun yhdessä.
Hei.
POLIISINAUHA
- Mikä on kuolinsyy? - Ai hei.
Suun punaisesta turvotuksesta ja oksennuksesta päätellen
voisin lähtökohtaisesti veikata kuolinsyyksi myrkytystä.
- Arvioitu kuolinaika? - Yhden ja kolmen välillä.
Hän oli kuollut, kun puhelu tuli.
Ase, kuiskailua, käsinauha…
Mitä hän yrittää sanoa?
Hei. Mukava nähdä.
- Onko rikostekninen tiimi valmis? - On kyllä.
Miten terapia sujuu?
Pidän enemmän tri Leestä kuin tri Hwangista.
Anteeksi? Terapia?
Mikä terapia? Mistä hän puhuu?
- Ei se ole mitään. - Mitä?
Hei. Mitä kaikille kuuluu?
Ei kai kovin hyvää.
- Sinä taas. - Etkö ole iloinen nähdessäsi minut?
- Mikä tuo sinut tänne, neiti Yoon? - Mietin samaa.
Miksi profiloija nuuskii tavallista tapausta?
Tyydytän henkilökohtaista uteliaisuuttani. Saanko katsella ympärilleni?
- Enkö siis saa? - Missä ovat uhrin kanssa juoneet miehet?
San on asemalla ottamassa lausuntoa mieheltä, joka ilmoitti kuolemasta.
Kaksi muuta ovat Younghan kanssa.
Kaikkien kolmen toksikologiset testit olivat negatiiviset.
- Aioin juuri tarkistaa valvontanauhat. - Tulen mukaasi.
Currypoika.
- Mikä siinä kestää? - Mitä tarkoitat?
Profiloitko minua vieläkin? Olenko niin kova pähkinä purtavaksi?
Huolehdin sinusta myöhemmin.
On vain yksi sisäänkäynti. Valvontakamera osoittaa suoraan siihen.
Myrkkymurha tapahtui täysin suljetussa huoneessa.
Siinä ei ole järkeä. Myrkkyastiaa ei ole löydetty.
Syyllinen ei olisi tehnyt sitä näkyvillä.
Hän on lisännyt myrkyn etukäteen.
Hän sai uhrin juomaan myrkytettyä sojua yksinään
ilman epäilyksiä tai vastarintaa.
Se on murha, joka vaatii huolellista suunnittelua.
Huolellinen suunnittelu. Tunteiden hallinta. Hyvä itsehillintä.
Täsmälleen samat piirteet kuin palapelimurhien epäillyllä.
Voitko zoomata?
Kelaa eteenpäin.
Vain he kolme menivät sisään ja ulos.
Puhutaan heidän kanssaan.
Ensin luulin hänen nukkuvan.
Kun heräsin, kello oli kahdeksan… Ei, se oli seitsemän aamulla.
Ravistin häntä herättääkseni, koska meillä oli töitä.
Jokin kuitenkin tuntui olevan pielessä.
Hän ei herännyt, joten vedin häntä kädestä.
Hänen kätensä oli kuitenkin kylmä.
Mietin, mikä oli vialla ja katsoin tarkkaan hänen kasvojaan.
Hän ei hengittänyt, joten soitin heti ambulanssin.
Younghan palasi eilen töihin,
joten joimme drinkit illallisella juhliaksemme sitä.
Aloimme juoda töiden jälkeen kahdeksan maissa.
Vaimoni huusi ja käski tulemaan kotiin.
Sanoin tulevani.
Riitelimme puhelimessa, ja menin kotiin…
yhdeltä yöllä.
- Kuka osti alkoholin? - Minä ostin makgeollin ja sojun.
En yleensä juo sojua.
Ostin myös purkin persikoita, kimchiä, maapähkinöitä ja sen sellaista.
Jungchul toi pikanuudeleita, joten me kaikki söimme niitä.
Sitten…
En muista tarkalleen, mitä kello oli, mutta kun palasin vessasta,
näin Younghanin ja Jungchulin nukkuvan, mutta Gabje oli poissa.
Koska ei ollut enää ketään, jonka kanssa juoda, lähdin vain kotiin.
Kun palasin aamulla leimaamaan kellokorttini…
Younghan…
oli kuollut.
Siis… myrkyttikö joku hänet tahallaan?
Heidän lausuntonsa ja kuvamateriaali täsmäävät.
Mutta kuka heistä kolmesta teki sen? He kaikki puhuvat totta.
He ovat työskennelleet Younghanin kanssa ainakin 15 vuotta.
Eilen Younghan palasi töihin vuoden tauon jälkeen.
Kuin he olisivat odottaneet hänen paluutaan tappaakseen hänet.
Tavoititko uhrin perheen?
No, hänen vaimonsa kuoli viisi vuotta sitten.
Poika kuoli viime vuonna, joten Younghan on ollut yksin.
Et voi luovuttaa jo nyt. Etsi hänen sisaruksensa tai sukulaisensa
- ja ilmoita heille. - Selvä.
Eikö ole normaalia soittaa ensin perheelle, kun jotain pahaa tapahtuu?
Etkö tekisi samoin?
Soittaisit ambulanssin, kun joku on tajuton.
Olet oikeassa. Mieheni oli kuitenkin niin järkyttynyt,
että hänen aivonsa lakkasivat hetkeksi toimimasta.
Hän kuitenkin soitti minulle ja kertoi Younghanin olevan tajuton.
Hän toisti itseään, joten käskin hänen keskittyä ja soittaa hätänumeroon.
Joten hän teki niin.
- Mieheni ei tehnyt sitä. - Tehnyt mitä?
Hän ei tekisi sellaista kenellekään.
Kuolinsyytä ei ole vahvistettu.
Tunnut tietävän enemmän kuin me.
Totta kai, olemme naimisissa.
Miten en tietäisi?
Ja sanon varmuuden vuoksi, että mieheni kyllä lainasi rahaa Younghanilta,
mutta maksoi velkansa takaisin.
En halua tarpeettomia epäilyksiä.
Kuka hemmetti niin sanoi?
Oliko se Gabje vai se Deokmunin paskiainen?
Se oli varmasti Deokmun.
Se on totta. Olin Younghanille velkaa.
Maksoin kuitenkin hänelle takaisin joka kuukausi,
ja jäljellä oli kolme miljoonaa wonia. Luuletteko, että tapoin hänet sen takia?
Miksi maksoin seitsemän miljoonaa takaisin?
Pidättekö minua ääliönä?
Jos olemme rehellisiä, se kusipäinen Deokmun on pääepäilty.
Eikö ongelma ollut sojussa?
Se kusipäinen Deokmun otti sojun jääkaapista.
Eikä se mulkku edes juonut itse yhtään!
Sitten hän herätti minut kertoakseen, että lähti kotiin.
Yleensä hän lähtee sanomatta sanaakaan, joten miksi hän kertoi minulle?
Mitäpä luulette? Hän halusi alibin tai miksi sitä kutsutaankaan.
Ja helvetti…
Se oli mulkku Deokmun, joka sai meidät juomaan.
Olen aivan saakelin vihainen.
- Tunnetko herra Lee Deokmunin? - Kyllä, tunnen hänet.
Eilen hän osti kolme pulloa sojua, kolme pulloa makgeollia, siansorkkia
ja paistettua kimchiä.
Mielenkiintoista, miten muistat kaiken.
Se oli vasta eilen. Hän on kanta-asiakas.
Hän ostaa yleensä vain makgeollia,
joten kun hän otti sojua ja ruokaa,
mietin, mikä häneen oli mennyt.
- Mitä kello oli? - Hetki vain.
Kello oli 19.42. Hän osti paljon enemmänkin.
Hän osti pähkinöitä, purkin persikoita, huulirasvaa ja kosteuspyyhkeitä.
Eikö Deokmun mennyt taukohuoneeseen kello 20.16?
Kyllä vain.
Hänellä kesti 34 minuuttia viiden minuutin kävelymatkassa.
Kuolinsyy vahvistettiin, ylikomisario Yang.
Se oli nikotiinimyrkytys.
- Nikotiiniko? - Kyllä.
Yli 3,7 milligramman veren nikotiinipitoisuus on tappava,
mutta Younghanin taso oli 5,9 milligrammaa.
Puolityhjästä soju-pullosta löytyi myös nikotiinin jäämiä.
Lee Deokmunista, Yeo Jungchulista ja Kim Gabjesta ei löytynyt nikotiinia.
Sairaalasta soitettiin.
Siinä tapauksessa vain Younghan nieli nikotiinia.
Siltä vaikuttaa.
Ai niin. Eikö Gabje vapeta?
Kyllä vain. Gabjen langolla on sähkötupakkakauppa.
Mieti nyt vähän.
Jos todella…
Jos olisin todella halunnut tappaa Younghanin…
Jos olisit minä, käyttäisitkö nikotiinia?
Ihmiset käyttävät usein sitä, mikä on heille tutuinta.
Minä en tehnyt sitä, onko selvä?
Itse asiassa aioin piipahtaa vain hetken ajaksi.
Mutta Younghan pyysi minua jäämään, joten viivyin siellä myöhään.
Jestas.
Hetkinen nyt.
Kysy Jungchulilta rahoista, jotka hän on velkaa Younghanille.
Hän ei ole vieläkään maksanut.
Hän oli mukana loppuun asti.
Tiivistettynä Gabje osti suuren määrän nikotiinia kuukausi sitten.
Jungchul oli uhrin kanssa loppuun asti ja oli tälle velkaa.
Deokmunilla on 34 minuuttia, jotka hänen tulee selittää,
hän toi nikotiinia täynnä olleen sojun, jota ei itse juonut sinä iltana.
Gabje epäilee Jungchulia, ja Jungchul epäilee Deokmunia. Niinkö?
Tekijä on Deokmun. Kuunnelkaa.
Soju oli rikosväline, ja vain Deokmun koski sojuun.
Hän osti sen, toi sen paikalle eikä itse juonut sitä.
- Olen samaa mieltä Sukwangin kanssa. - Selvä.
Ne 34 minuuttia vaivaavat minua.
Kukaan ei tavannut häntä tai soittanut hänelle sinä aikana.
Jos asia on niin, mikä hänen motiivinsa oli?
Mitä?
Olen samaa mieltä siitä, että Deokmun on todennäköisin epäilty,
mutta mikä hänen motiivinsa oli?
Younghan oli introvertti mies,
mutta hän rakasti ystäviään tarpeeksi ostaakseen heille uudenvuodenlahjoja.
Deokmunille Younghan oli kuin veli samasta kotikaupungista.
He olivat hyvissä väleissä.
Mikä voisi komisario Yoonin mielestä olla motiivi?
Mitäköhän hän ajattelee?
Hei. Miksi kysyt sitä?
Tarvitsemme vain tunnustuksen ja saamme sen paskiaisen telkien taakse.
Olet rikostutkija, et profiloija.
En ymmärrä teon motiivia.
Milloin niin yleensä tapahtuu?
Ehkä sinulta puuttuu tietoa.
Väärin.
Mistä lähtien hän on luottanut tietoihin? Hän tarvitsee vain rikospaikan.
Oliko rikospaikka ongelma?
Sinäkin olet väärässä.
Ei ole vääriä rikospaikkoja, vaan vain peukaloituja.
Olet oikeassa. Se voi muistuttaa Kang Chimokin tapausta.
Peukaloitu rikospaikka.
Ylikomisario Yoon, olet nero.
Siksi olen ylikomisario.
- Miksi olet täällä, currypoika? - Ajattelin, että sinäkin olisit.
Tiedätkö, miksi ihmisiä tapetaan?
Jotkut tappavat, koska ventovieras ei antanut tuhatta wonia.
Toiset tappavat, koska kuulevat kikatusta ja loukkaantuvat.
Uskotko, että joku niistä kolmesta teki sen?
Etkö itse usko?
- Mikä on motiivi? - Sellaista ei ehkä ole.
Tekijä pakotti hänet juomaan nikotiinilla terästettyä sojua.
Sen takana täytyi olla motiivi.
Motiivi voi olla piilossa, mutta se ei voi puuttua.
Kuulostat fiksulta. Onko tuo jostain dekkarista?
Oletko lukenut Agatha Christien teoksen Väärän vänkyrä talo?
En.
Romaani on myös suljetun huoneen arvoitus.
Jokaisella paikalla olleella perheenjäsenellä oli motiivi murhaan.
Mutta tiedätkö, kuka tappoi isoisän? En haluaisi pilata loppuratkaisua.
Kerro vain. En aio lukea sitä kuitenkaan.
Hänen 12-vuotias lapsenlapsensa oli syyllinen.
Ikä oli hämärtänyt hänen motiivinsa.
Joku, jota ei koskaan epäilty, oli itse asiassa syyllinen.
Tylsää.
Paljon nuoremmatkin lapset tappavat nykyään ihmisiä.
- Ehkä romaani on vanhentunut. - Entä tämä sitten?
Vuonna 1841 Rue Morguen murhat,
Edgar Allan Poen ensimmäinen murhamysteeri, julkaistiin.
Tiedätkö, kuka suljetun huoneen murhan teki?
Oranki.
Tavallaan tiesin sen jo, mutta et ole normaali.
Pointtini on, että murhatapaukset ovat aina täynnä yllätyksiä.
- Saitko taas yhden palapelin palan? - Seuraa minua.
Minne menemme?
Hei, mitä sinä…
KIM GABJE
Tässä.
KIM GABJE
Herra Kim Gabje, miksi tapoit herra Choin?
Älä viitsi. Mitä me teemme?
Miksi tapoit Younghanin?
Jos olisin Gabje?
Choi Younghan…
Younghan ylennettiin ennen minua, hitto vie.
- Vaikka olin ollut työssä paljon kauemmin. - Provosoiko Younghan sinua siitä?
Younghan ei ollut sitä tyyppiä, mutta ehkä tunsin alemmuutta sen takia.
- Kuten Kim Hansaem? - Niin.
Mitä? Miksi tuntisin alemmuutta?
Gabje ei tee mitään alemmuudentuntonsa suhteen.
Hän on niin päättämätön,
että kysyy aina vaimoltaan, mitä hänen pitäisi ostaa lounaaksi.
Younghan oli myös ainoa, joka suositteli Gabjelle ylennystä.
Hän ei hyötynyt murhasta mitään. Hänellä ei ole motiivia.
YEO JUNGCHUL
Jestas.
Jos olisin Yeo Jungchul…
Rahahuolet.
Olen hänelle velkaa nyt vain kolme miljoonaa wonia. Olen syytön!
Hän maksoi suurimman osan velastaan. Onko hänellä todella motiivia?
Kyse ei ole summasta.
Kyse on hänen tunteistaan velkaansa kohtaan.
Mutta luonteensa perusteella Younghan ei olisi painostanut häntä
tai veloittanut korkeaa korkoa.
Siinä tapauksessa…
Jäljellä on vain tiimisi pääepäilty.
Lee Deokmun.
Kuka tahansa epäilisi minua, koska en juonut sojua sinä iltana.
Otin nikotiinilla terästetyn sojun jääkaapista
ja olin myös kateissa 34 minuuttia.
Haluatko tietää, mitä tein silloin?
Mitä sinä teet? Lopeta.
Väitätkö, että hän näki rakastajattaren tai jotain?
Juuri niin.
Hän oli rakastajattarensa kanssa, joka oli myös töissä tehtaassa.
Siksi ostin huulirasvaa, ja siksi minulla ei ollut vihkisormusta.
Oletko joku yksityisetsivä? Mistä tiedät, että hänellä oli suhde?
Tiesikö Younghan heidän suhteestaan?
Hän saattoi käskeä lopettamaan sen, mikä ärsytti Deokmunia.
Ottaen huomioon, miten impulsiivinen Deokmun on,
hän olisi näyttänyt varoitusmerkkejä etukäteen.
Mitään sellaista ei kuitenkaan ollut.
Tekijä ei ole Deokmunkaan.
Kerro nyt vain, oletko saanut uuden palapelin palan.
Huolellinen suunnittelu, tunteiden hallinta ja hyvä itsehillintä.
Ne sopivat täydellisesti palapelimurhien epäillyn piirteisiin.
Saitko palan vai et?
Muuten, kauanko luulet sen nikotiinilla terästetyn soju-pullon
olleen jääkaapissa?
Kuka tietää?
Valvontakamera nauhoittaa vanhan nauhan yli joka viikko.
Mitä jos joku oli laittanut pullon jääkaappiin
jossain vaiheessa menneisyydessä?
Mitä jos tekijä sai kolme epäiltyä tappelemaan keskenään,
kun katsoi itse tapahtumia etäältä?
Selvittääkseen, miksi Younghan kuoli, pitää etsiä muita kuin noita kolmea.
Ja on mahdollista,
että Younghan kuoli Deokmunin, Jungchulin tai Gabjen sijaan.
Onko mahdollista, että väärä henkilö kuoli?
Sitä ei pitäisi jättää laskuista.
Oikea syyllinen saattoi kantaa kaunaa kaikkia neljää kohtaan.
Vain yksi henkilö on ollut taukohuoneessa tällä viikolla
Younghanin, Deokmunin, Jungchulin ja Gabjen lisäksi.
Hän on talonmies Yeom Donghan.
Tässä on kuvamateriaali.
Hän meni sisään viisi päivää sitten, kolme päivää sitten,
ja päivää ennen tapausta.
Oliko ämpärissä jotain?
Hän sanoi aina inhonneensa sitä, miten he joivat taukohuoneessa.
Se toimi ennen ulkomaisten työntekijöiden asuntolana,
mutta myöhemmin sitä käytettiin taukohuoneena.
Tapauksen aamuna Jungchul tapasi herra Yeomin,
joka sanoi hänelle: "Olet yhä elossa."
Kävit usein taukohuoneessa.
Se on työtäni.
Kuten jo tiedät, olen talonmies.
Mitä ämpärissä oli siivousvälineiden lisäksi?
Ei ollut muuta.
Ostat säännöllisesti nikotiinia.
Koska poltan sähkötupakkaa.
Sain tämän herra Choi Younghanilta.
Herra Choi osti sähkötupakan, kun Gabjen lanko avasi sähkötupakkakaupan.
Koska hän ei polta, herra Choi kysyi, halusinko minä käyttää sitä.
Paheksuitko sitä, että he joivat taukohuoneessa?
En pitänyt siitä…
mutta samaan aikaan se on osa työtäni.
miksi sanoit Jungchulille Younghanin kuolinaamuna:
"Olet yhä elossa"?
Koska hän oli aina humalassa,
Olin vain yllättynyt siitä, että hän oli kerrankin selvinpäin.
En tiedä, mitä ne kolme sanoivat,
mutta minä en tehnyt sitä.
Herra Choi oli hyvä mies.
En tappanut häntä.
Satutteko tietämään,
mitä tehtaalla tapahtui vuosi sitten?
Mikä sinua vaivaa?
Oletetaan, että olen tappanut sinut tässä huoneessa.
- Mikä motiivini olisi? - Minutko?
Jos tappaisit minut?
Jos tappaisit minut…
En tiedä. Ehkä uteliaisuus.
- Mistä tiesit? - Tunnen sinut hyvin.
Miksen keksi motiivia? Jostain syystä se ei onnistu.
Rikolliset jättävät jälkiä rikospaikalle.
Jopa yritykset tuhota todisteita paljastavat heidän luonteensa.
- Miksen siis näe mitään? - Millainen uhri oli?
Olet aina asettanut itsesi syyllisen kenkiin tähän asti.
Ota tällä kertaa eri näkökulma.
Ole uhri ja katso syyllistä silmiin.
Syyllisellä ei ollut motiivia tappaa minua.
Miksi siis kuolin?
Onko kyseessä edes oikea syyllinen?
Palaa lähtöruutuun.
VÄKIVALTARIKOSYKSIKKÖ 2
UHRIN HENKILÖTIEDOT
23.7.2018: VAIMO KUOLI 18.1.2022: POIKA KUOLI
UHRI ASUI YKSIN HEIDÄN KUOLTUAAN.
Se oli tämä.
Meidän olisi pitänyt keskittyä tähän alusta asti.
Mikset kertonut, että hänen poikansa kuoli vuosi sitten?
Onko sinulla
hyviä ideoita?
Tämä on liian puhdas taloksi, jossa viisikymppinen mies asuu yksin.
Se tuntuu keinotekoiselta.
Siisti ja järjestelmällinen ovat kaksi eri asiaa.
Kaikki täällä on ylenpalttisen järjestelmällistä,
kuin hän valmistautuisi lähtemään pitkälle matkalle.
Kuulostat asiantuntijalta, currypoika.
Oliko sekin jossain dekkarissa?
Illalliselle kutsumallani ystävällä oli tällainen koti.
Hän asui yksin ilman perhettään.
Hän yritti itsemurhaa pari kertaa.
Tämä kaikki oli näytelmää.
Motiivi oli uhrissa.
Eikö Younghanin poika kuollut vuosi sitten?
Kysy niiltä kolmelta, oliko Younghanilla syytä haluta tappaa heidät.
Minulla on kysymys teille kolmelle.
Oliko Younghanilla syytä haluta tappaa teidät?
Kuulitteko minua?
Hyvä on.
Kysyn uudestaan.
Miten liitytte Younghanin pojan Dongkyungin kuolemaan vuosi sitten?
Herra Yeom kertoi siitä, mutta haluan kuulla sen teiltä kolmelta.
Mitä tehtaalla tapahtui viime talvena?
- Odotan innolla yhteistyötämme. - Selvä.
- Tässä. - Kiitos.
Käskin hänen levätä ennen yliopiston alkua, mutta hän ei kuunnellut.
Se, että hän tekee töitä maksaakseen oman koulutuksensa,
on ihailtavaa.
- Kiitos tästä. - Ole hyvä.
Kuulin, että pärjäsit hyvin pääsykokeessa.
Olet varmasti seitsemännessä taivaassa, Younghan.
- Tarjoa meille juotavaa. - Totta kai.
- Onko tuo lupaus? - Oli se.
Nopeasti! Tätä tietä! Hän on täällä!
Herra Choi oli poissa, koska työskenteli tehtaan ulkopuolella.
Hänen poikansa vietiin sairaalaan,
mutta tämä kuoli saapuessaan, koska kriittinen hetki oli jo mennyt.
Hän jäi kiinni liukuhihnaan.
Mutta edes minä en tiedä, mitä tarkalleen tapahtui.
Vain he kolme tietävät sen.
- Pystytkö tähän yksin? - Pystyn.
- Pitääkö minun käyttää luutaa? - Olemme aina käyttäneet sitä.
Työnnä luudalla jäämättä kiinni vyöhön.
- Äläkä riko luutaa. - Selvä.
- Anna mennä. - Hyvä on.
Olen tulossa. Aloittakaa te vain jo. Onko meillä alkoholia?
Kimchiä, keitettyä possua ja makgeollia?
- Se tekee terää. - On aika aloittaa!
Kyllä vain.
Tule, ruoka on yhä lämmintä.
Ole hyvä. Hyvää työtä tänään.
- Kippis. - Kippis.
- Mahtavaa. - Maistuu hyvältä.
Dongkyung!
Mitä tapahtui?
Voi ei!
Sammuta se! Äkkiä!
- Vedä hänet ulos! Vauhtia! - Minä yritän!
Dongkyung.
Dongkyung!
- Miten näin saattoi käydä? - Hei, mies!
Miten saatoit jättää hänet yksin?
Soitetaan hätänumeroon.
- Perhana. - Hetkinen.
Mitä nyt?
- Raportoidaan tästä ensin pomolle. - Mitä oikein selität?
Etkö muista, kun se pakistanilainen Hassan joutui onnettomuuteen?
Pomo kielsi toimimasta omin päin.
Siitä on ilmoitettava ensin.
Hyvä on. Olet oikeassa.
- Soita pomolle. - Selvä.
Jestas. Mitä me teemme?
- Yritetäänkö saada hänet ulos? - Ei!
Jos teette niin, joudumme pulaan.
Mitä teemme? Pomo ei vastaa.
- Pomo ei vastaa. - Emme jättäneet häntä yksin.
- Työskentelit hänen kanssaan. - Selvä.
- Muuten saamme potkut. - Selvä.
Hyvä on.
Onnettomuus johtui hänen huolimattomuudestaan.
- Emme tehneet mitään väärää. - Selvä.
Uhkailiko Younghan teitä koskaan poikansa kuolemaan liittyen,
tai vaatiko hän rahaa?
Ei. Younghan tiesi, että se oli onnettomuus.
Mutta sehän ei ollut mikään yksinkertainen onnettomuus.
Luuletko, ettei hän tiennyt?
Mietin, miksi Younghan sattui kuolemaan paluupäivänään.
Ajattelin, että ehkä joku teistä kolmesta odotti sitä päivää.
Se oli kuitenkin Younghan, joka sitä odotti.
Mitä tarkoitat?
Younghan kantoi varmasti kaunaa teille kaikille.
Hän janosi varmasti verta.
Jos hänen poikansa ei olisi ollut yksin sinä päivänä,
ja jos olisitte soittaneet heti ambulanssin…
hän ei olisi juonut sojuun sekoitettua nikotiinia.
Younghan…
- Sinun on saatava elämäsi kuntoon. - Painu helvettiin.
Jestas.
Kaadan sinulle paukun.
Pahus, se on loppu.
Sanoin lähteväni pian kotiin. Minun on vastattava tähän.
Saakeli.
Hei.
Sanoin jo, että lähden pian.
Haen meille lisää alkoholia. Taidan tarvita raitista ilmaa.
Jääkaapissa on pullo. Sen pitäisi olla hyvää.
Oliko siellä pullo?
Aloita sinä vain. Minun pitää käydä vessassa.
Ihmiseksi, joka joi koko yön, hänen vaatteensa olivat liian siistit.
Kun näin hänen talonsa, tajusin sen.
Hän oli siivonnut talonsa kuin olisi menossa jonnekin kauas.
Mitä väliä sillä oli, jos hän kuolisi kuitenkin?
Younghanin talo tuntui näytelmän näyttämöltä.
Hänen perheestään ei ollut yhtään kuvaa,
mutta heistä neljästä oli yksi kuva,
kuin hän olisi nostanut sen valokeilaan.
Eikö olekin typerää? Luuliko hän voivansa huijata meitä?
Tarkoitan, että miksei hän tappanut heitä kaikkia? Miksi hän kuoli yksin?
Jos hän halusi lavastaa ne kolme,
hänen olisi pitänyt suunnitella rikos täydellisesti.
En ymmärrä, mikä hänen tekojensa tarkoitus oli.
Neiti Yoon.
Rauhoitu.
En ole nähnyt sinua noin kiihtyneenä.
Mikä sinua ärsyttää?
Kaikki.
Kun ihmiset joutuvat äärimmäisiin tilanteisiin,
jotkut hyökkäävät toisia vastaan ja jotkut itseään vastaan.
Younghan oli jälkimmäistä tyyppiä. Hän päätti tappaa itsensä muiden sijaan.
He olisivat voineet kuolla yhdessä. Miksi hän joi nikotiinin yksin?
Ehkä hän halusi niiden kolmen epäilevän ja syyttelevän toisiaan.
Hän halusi syytteiden tahraavan heidät pitkäksi aikaa.
Hän halusi muutakin kuin vain kostoa.
Younghanille ne kolme olivat oikeita murhaajia.
En voi vieläkään hyväksyä sitä.
Younghan vaikutti helläsydämiseltä.
Hän ei kestänyt katsoa niiden kolmen kuolevan.
Olet yhtä helläsydäminen.
Enkä ole.
Esität kovaa, mutta sinulla on pehmeä sydän.
Sanoin, etten ole heikko.
Ihan miten vain.
Sinun pitäisi lähteä. Minulla on illallissuunnitelmia.
Esitänkö Younghania tällä kertaa?
Istu.
Suljetun huoneen arvoitukseksi naamioitu itsemurha.
Se on kuin John Dickson Carrin dekkarista.
Äärimmäisissä tilanteissa jotkut hyökkäävät toisia vastaan,
ja jotkut taas hyökkäävät itseään vastaan.
Olenko ensimmäinen vai jälkimmäinen?
Tietäisit sen, jos tarkkailisit minua. Oletko yhä epävarma?
Olen aika heikko ihminen.
On aika kuulla vastauksesi.
Täydellinen vastaus.
Näytän sen sinulle nyt.
Milloin sait tämän palan?
Nämä viivat ovat kohdissa, joista Chimokin ruumis leikattiin.
- Mistä hän tiesi sen? - Syyllinen on lähellämme.
Meidän on kysyttävä häneltä, miksi hän antoi Yangheen tappaa.
Palan hahmot hyökkäävät muita vastaan. Miksi he tekevät niin?
Mitkä heidän äärimmäiset tilanteensa olivat?
Miksi he ampuvat aseilla ihmisen muotoisia nukkeja,
pitelevät hattaraa, kuiskailevat virnuillen
ja tanssivat käsivarsinauhoineen?
Mitä jos nämä kolme hahmoa eivät olekaan uhreja,
vaan syyllisiä?
Aivan kuten Choi Younghanin tapauksessa.
Mitä?
Mitä jos Yoon Donghoon, Lee Miyoung ja Kang Chimok
olivatkin syyllisiä?
Mitä jos on olemassa tapaus, jossa nämä kolme ovat syyllisiä?
Ja mitä jos siinä tapauksessa on muitakin syyllisiä tuolla jossain?
Vaikka paloja on nyt vain kolme,
niitä voi olla kuusi tai jopa yhdeksän.
Kuka tietää? Niitä voi olla sitäkin enemmän.
APUA LÖYTYY MIELI KRIISIPUHELIMESTA NUMEROSTA 09 2525 0111
JA OSOITTEESTA MIELI.FI.
Käännös: Iida-Maria Rautoma